তোকিও ওলেম্পিক্সতা শরুক য়ারুগদৌরিবা শান্নরোয়শিংগা ভর্চুএল ওইবা মীফমদা পি.এম. মোদীনা পীখিবা ৱারোল

অদোমগা ৱারী শান্নবা অসি য়াম্না নুঙাইজৈ। ঐহাক্না পুম্নমক্তা ৱারী শাবা ঙমদ্রবসু, লৈবাক অসিগী মীয়াম্না ঙসিদি অদোমগী ইথিল অমসুং থৱায় য়াওবশিং খঙবা ঙম্মী। ঐহাক্কা লোয়ননা থৌরম অসিদা শরুক য়ারিবা অসি লৈবাক অসিগী স্পোর্তস মন্ত্রী, শ্রী অনুরাগ থাকুর য়াওরি। অসুম্না ঐখোয়গী লো মন্ত্রী শ্রী কিরেন রিজিজু জীসু স্পোর্তস মন্ত্রী ওইনা নুমিৎ খরনিগী মমাং ফাওবদগা থবক তৌবিরম্মী। শ্রী নিতিথ প্রমানিক জী স্পোর্তকী রাজ্যগী মন্ত্রী ওইনা ঐখোয়গা তীমদা খ্বায়দগী নহা ওইবা মন্ত্রী ওইরি। তোকিও ওলেম্পিক্সতা শরুক য়ারুগদৌরিবা স্পোর্তস ওর্গানাইজেসন পুম্বগী মকোক ওইরিবশিং, মখোয়গী মেম্বর পুম্বা, অমসুং ঐহাক্কী কোলিকশিং অমসুং শান্নরোয়শিংগী ইমুংশিংগা ঐখোয় ভর্চুএল ওইনা ৱারী শান্নখি, অদুবু ঐহাক্কী য়ুম দিল্লীদা অদোম পুম্বগা ইশাগা লোয়ননবা উনরমলবদি হেন্না ফগদবনি। ঐহাক্ন মমাংদগী অসুম্না তৌরখি। ঐহাক্কী ওইনা মিকুপশিংদু য়াম্না নুঙাইবা ওইখি। অদুবু হন্দক্তি কোরোনা মরম ওইদুনা মসি য়াখিদরে। মসিগী মথক্তা শান্নরোয় তঙ্খায় অমা হান্ননা মীরমদা ত্রেনিংগীদমক লৈখ্রে। অদুবু ঐহাক্না অদোম পুম্নমকপু হল্লকপা মতমদা শোইদনা উনগনি। কোরোনা অওনবা কয়া অমা ওইহনখ্রে। ওলেম্পিক্সকী চহিসু হোংখ্রে অদোম্না শেম-শাবগী মওংসু হোংখ্রে, কয়া অমা অহোংবা লৈখ্রে। হৌজিক্তি ওলেম্পিক্স হৌগদবা নুমিৎ ১০নি খক্তা ঙাইরে। অদোম্না তোকিওদা খেন্নবা কয়া অমসু উবা ফংলগনি। মরূপশিং, ঙসি অদোমগা ৱারী শান্নবা অসিদা, লুরবা তাঞ্জা অসিদা অদোম্না কয়া য়াম্না কন্না হোৎনবগে অমসুং লৈবাক্কীদমক হুমাং তাবগে হায়বা লৈবাক পুম্বনা খঙলে। ঐহাক্না ইকোন-কোনবা ‘মন কী বাত’তা অদোমগী কোলিক অমগা য়াম্না কন্না হোৎনবগী মতাংদা ৱারী শাখি। ঐহাক্না ইরৈচাশিংদা লৈবাক অসিগী শান্নরোয়শিংদা পুক্নিং থৌগৎনবা কন্না হায়খি। ঙসিদি ইরৈচাশিংনা অদোম পুম্বদা পুক্নিং থৌগৎপী অসিদা ঐহাক্না য়াম্না হরাওজৈ। হনদক্তা ঐহাক্না ‘চিয়র-ফোর-ইন্দিয়া’হাসতেগকী পিকচর কয়া অমা উখ্রে। সোসিএল মেদিয়াদগীনা লৈবাক অসিগী মফম কয়া অমদা অদোমবু শৌগৎলক্লি। অদোম্না স্পোর্তকী শান্নফম চংদ্রিঙৈদা ইন্দিয়ন কোতি ১৩৫গী থৌজালনা য়াইফ-পাউজেল পীরি। ঐহাক্নসু অদোম পুম্বদা য়াইফ পাউজেল পীজরি। নামো এপতা অখন্নবা প্রোবিজন অমা শেমদুনা পুম্নমক্না ইরৈচাশিংদগী য়াইফ পাউজেল ফংলগনি। প্রজানা অদোমগীদমক নামো এপ্তা চংদুনা য়াইফ পাউজেল কয়া অমা পীরক্লি। মরূপশিং, লৈবাক শিনবা থুংবগী থৱায় হকচাংনা অদোমগা নাক্তা লৈরি। অমসুং ঐহাক্না অদোম পুম্ববু চপ মান্নবা থাজবা অমা উবা ফংই। অদোমদা দিসিপ্লিন, দেদিকেসন অমসুং দিতরমিনেসন উবা ফংই। অদোমদা অহেনবা তান্নবা খক্তা নত্তনা ফিরেপ অমসু লৈরি। অসি অনৌবা ভারতকী মগুনশিংনি। মরম অদুনা অদোম পুম্বা অনৌবা ভারতকী মমিনি অমসুং লৈবাক অসিগী তুংগী খুদম্নি। অদোম পুম্মক খরনা খা, অৱাং নোংপোক অমসুং অৱাং নোংপোক্তগীনি। খরনা মখোয়গী মশান্না অসি খুঙ্গংগী লৌবুক্তগী হৌরকপনি, মসিদা মমান্নবা খরদি অঙাং ওইরিঙৈদগী স্পোর্তস একাদেমীদগী হৌরকপনি। অদুবু হৌজিক্তি অদোম পুম্নমক ‘তীম ইন্দিয়া’গী শরুক অমনি। অদোম পুম্বনা লৈবাক অসিগদমক শান্নগদৌরিবনি। মসিগী দাইবর্সিতী, মসিগী ‘তীম স্পিরিত’ অসি ‘এক ভারত স্রেস্থা ভারত’ (ৱান ইন্দিয়া. সুপ্রীম ইন্দিয়া) হায়বা তাকপনি। মরূপশিং, অদোম পুম্বনা মতৌ করম্না শান্নরোয়শিংগা অনৌবা ৱাখল অমসুং অনৌবা খোঙজংগা লোয়ননা অমত্তা ওই হায়বা উৎকদৌরিবনি। ঙসিদি অদোমগী মোতিবেসন অসি লৈবাক অসিগী ওইনা য়াম্না মরু ওই। অদোম্না চিংনবা লৈতনা শান্নবা, ঙমজবা থৌনা পুথোক্তুনা শান্নবা, মশান্না হেনগৎহনবা অমসুং অদোমগী হৈ-শিংবা হেনগৎহনবা অসিদা লুম্না লৌরি। মতম কয়াগী মমাংদগী ওলেম্পিক্সকীদমক অৱাংবা থাক্কী কমিতী অমা শেমদুনা লৈরে হায়বা নিংশিংবিগদবনি। তার্গেত ওলেম্পিক পোদিয়ম স্কীমগী মখাদা শান্নরোয়শিংদা পাংবা য়াবা মতেং পাংগনি। অদোম্ন মসিসু খঙবিরম্লগনি। অদোম্না মমাংঙৈগা মা্ন্নদবা কয়া অমা উবা ফংবিরগনি। মরূপশিং, অদোম্না লৈবাক্কীদমক হুমাং তাখিবা, লৈবাক অসিগী ফিরাল পায়হনখিবা অসিদা লৈবাক্না অদোমগীদমক চেৎনা লেপ্পা হায়বা অসি ইথৌদাংনি। ঐখোয়না শান্নরোয়শিংদা হেন্না ফবা ত্রেনিং কেম্প অমসুং শান্নরোয়শিংদা হেন্না ফবা মচাকশিং পীনবা হোৎনরি। ঙসিদি, শান্নরোয়শিং হেন্না অন্তরজাতিগী ওইনা শান্নরক্লে। স্পোর্তকী ইন্সতিত্যুসনশিংদা অদোমগী সজেসনশিং হাপ্লি অমসুং মরম অদুনা তেল্লবা মতম অসিদা অহোংবা কয়া অমা ওইরক্লি। মরূপশিং, অচুম্বা লালোংগা লোয়ননা কন্না হোৎনবনা মায় পাকপা ঙম্বনি, হায়রিবা অসি শানবুংগী মপালদসুনি। লৈবাক অসিনা অচুম্বা মিসন মোদশিং হায়বদি ‘খেলো ইন্দিয়া’ অমসুং ‘ফীত ইন্দিয়া’গী কেম্পেইনগী ওইরকপশিং উবা ফংবিরমগনি। অহানবা ওইনা মশীং য়াম্লবা শান্নরোয়শিং ওলেম্পিক্সকীদমক ক্বালিফাইদ ওইরি। অহানবা ওইনা ভারতকী শান্নরোয়শিংনা ইভেন্ত কয়া অমদা শরুক য়ারি। ভারতনা অহানবা ওইনা ক্বালিফাইদ ওইবা ইভেন্ত কয়া অমসু য়াওরি। মরূপশিং, ঐখোয়গী লৈবাক্তা অসুম্না হায়নৈ – অভ্য়াসাত জয়তে নৃনাম দ্বিতীয়া প্রকতি: হায়বদি ঐখোয়না শাজেল তৌবা, ঐখোয়না হোৎনরবা, মসিনা তপ্না তপ্না ঐখোয়গী মহৌশাগী ওইজখি। অদোম পুম্বনা মায় পাক্ননবা মতম শাংনা হোৎনরক্লি। অদোম অমসুং অদোমগী শক্তি অসি য়েংলগা চিংননিঙাই অমত্তা লৈত্রে। অদোমগী থৱায় য়াওবা অমসুং লৈবাক অসিগী নহাশিং অসি উরগা অনৌবা ভারত অমা লৈনবগী হৈনবী অমা য়াম্না থুনা ওইরক্লগনি হায়না ঐহাক্না হায়বা ঙম্মী। অমদি হায়রিবা অসি হৌবতা ঙাইরি। অদোম্না তোকিও য়ৌবগা অমসুং লৈবাক্কী ফিরাল পাইহনবা মতমদা মালেম অসিনা মসি উবা ফংগনি। অদুবু অদোমগী মফমদা মায় পাক্নবগী শান্নদবা য়াদে হায়না শাফু অমত্তা লৈতে। অদোমগী থৱায় হকচাংদা ঐহাক্না খ্বায়দগী হেন্না ফবা তৌগনি হায়না খনবিয়ু। ঐহাক্না অমুক হন্না ইরৈচাশিংদা ‘চিয়র ফোর ইন্দিয়া’গীদমক কন্না হায়জরি। অদোম্না লৈবাক্কীদমক অমসুং লৈবাক্কী চাওথোকচনিঙাইগীদমক শান্নগনি অমসুং অনৌবা থাক অমদা পুখৎকনি হায়না ঐহাক্না থাজৈ। কনভিক্সন অসিগা লোয়ননা, অদোম পুম্ববু হন্না-হন্না থাগৎচরি! অদোমগী ইমুং মনুংদা য়াইফ পাউজেল পীজরি! হন্না-হন্না থাগৎচরি। দিসক্লেমর: মসি পি.এম.গী ৱারোল চাওরাক্না হন্দোকপনি। অশেংবা ৱারোলদি হিন্দীদা পীখিবনি।